کل ہند خواتین کانفرنس

کل ہند خواتین کانفرنس  دہلی میں واقع ایک غیر سرکاری تنظیم ہے۔ مارگریٹ کزنز نے اس تنظیم کو 1927ء میں خواتین اور بچوں کی تعلییمی اصلاح کے لیے قائم کیا تھا۔ بعد میں خواتین کے مسائل پر بھی توجہ دی گئی اور تعلیم کے ساتھ خواتین کے سماجی مسائل بھی اس تنظیم کے منصوبوں میں شامل ہو گیا۔ یہ تنظیم بھارت میں خواتین کی قدیم ترین تنظیموں میں سے ایک ہے اور اس کی شاخیں ملک بھر میں موجود ہیں۔
 تاریخ 
کل ہند خواتین کانفرنس (AIWC) 1927ء میں پونے میں قائم کی گئی اور اس کا مقصد خواتین اور بچوں کی تعلیمی اور سماجی اصلاحات کے جدوجہد کرنا تھا۔ مارگریٹ کزنز جو اس تنظیم کی بانی ہیں، 1925ء سے ہی اس تنظیم کے لیے کوشاں تھیں۔ وہ دیگر خواتین اور دوستوں اور خواتین کی تنظیموں اور گروہوں کو اس سلسلہ میں خطوط لکھا کرتی تھیں اور انھیں خواتین کے تعلیمی مسائل پے گفتگو کرنے کے لیے مدعو کیا کرتی تھیں۔  اس سلسلہ کا پہلا اجلاس پونے کے ساوتری بائی پھلے پونہ یونیورسٹی کے فرگوسن کالج ہال میں منعقد ہوا جس میں کم و بیش 2000 شرکا تھے۔ مشارکین میں زیادہ مشاہدین کی تھی مگر کچھ خواتین ایسی بھی تھیں جنہیں مارگریٹ نے خصوصی طور پر مدعو کیا تھا اور وہی تنظیم کی تشکیل میں مددگار ثابت ہوئیں۔ ان میں ایک نام ]]امرت کور]] کا تھا جو تنظیم کی بنیاد گزاروں میں سے ہیں۔ تنظیم کی اولین سکریٹریوں میں کملا دیوی چٹوپادھیائے کا نام آتا ہے۔
1928ء میں تنظیم نے لیڈی اروین کالج آف ڈومیسٹک سائنس کے لیے چندہ جمع کرنا شروع کیا۔ اسی سال تنظیم نے محسوس کیا کہ فرسودہ اور دقیانوسی روایات کو ختم کیے بغیر خواتین کی تعلیم کی اصلاح کرنا مشکل ہے۔ انھوں نے بچوں کی شادی کے بل کی رپورٹ پر نظر رکھنے کے لیے ایک کمیٹی تشکیل دی اور کم سنی کی شادی کو روکنے کے لیے سیاسی چارہ جوئی بھی شروع کردی۔

ان سب کے علاوہ طلاق، وراثت اور رائے دہندگی پر بھی انھوں نے خوب کام کیا۔ تنظیم نے 1941ء میں روشنی مجلہ نکالنا شروع کیاجو ہندی زبان اور انگریزی زبان میں شائع ہوتا تھا۔ انھوں نے بھارتی پارلیمان میں خواتین کو رائے دہندگی کے حق کے لیے لابی کرنا شروع کی۔
دیہی علاقوں میں طبی سہولیات بہم پہنچانے کے لیے 1946ء میں اسکیپو کمیٹی بنائی گئی۔ تحریک آزادی ہند کے موقع کئی اہم ارکان نے قومی نظریہ کو اپناتے ہوئے تحریک میں شرکت کی اور تنظیم کو الوداع کہ دیا۔ 1948ء میں تنظیم نے ان تمام ارکان کو برخواست کر دیا جن کا کسی نا کسی طرح اشتمالیت سے کوئی تعلق تھا۔

 سرگرمیاں اور انعقادات 
تنظیم کا بنیادی مقصد تعلیم نسواں کو فروغ دینا تھا اور آج تک تنظیم اس پر قائم ہے۔ 1996ء میں تنظیم نے اسکول ترک کرنے والوں اور بالغ خواتین کے لیے خواندگی اور کرافٹ کی ٹریننگ کے لیے شدت سے غیر رسمی تحریک شروع کردی۔ تنظیم نے دیہی علاقوں میں کئی اسکیمیں شروع کیں۔
 اہم ارکان 
یہ فہرست سابق صدور تنظیم کی ہے:

 مہارانی چمنابائی گائکواڈ 1927ء
 سلطان کیخسرو جہاں، بیگم بھوپال 1928ء
 دواگر رانی1929ء
 سروجنی نائیڈو 1930ء
 ڈاکٹر۔ موتھو لکشمی ریڈی 1931ء
 سارلا روئے 1932ء
 لیڈی ودیا گوری نیل کنٹھ 1933ء
 لیڈی عبد القادر 1934ء
 ہیلا رستم جی فریدون جی 1935ء
 مہارانی سیتو 1936
 مارگریٹ E. کزنز 1937
 امرت کور 1938
 رانی لکشمی بائی رجواڑے 1939
 شریفہ حامد علی 1940–41
 رامیشوری نہرو 1942
 وجیا لکشمی پنڈت 1943
 کملا دیوی چٹوپادھیائے 1944–45
 ہنسا مہتا 1946
 دھنونتی راما راو 1947
 اناسویا بائی کالے 1948
 ارملا مہتا 1949–50
 ہانا سین 1951–52
 رینوکا رےy 1953–54
 لکشمی این۔ مینن 1955–58
 رکشا سران 1959–60
 متھن جمشید لام 1961–62
 معصومہ بیگم 1963–64
 ایم ایس ایچ جھبوالا 1965–68
 بی تارابائی 1969–70
 لکشمی راگورمایا 1971–79
 سروجنی ورداپن 1981–85
 اشوکا گپتا 1986–90
 شوبانا راناڈے 1991–95
 کنتی پول 1996–98
 کلاونتی ترپاٹھی 1999–2001
 اپرنا باسو 2002–2004
 منورما باوا 2005–2007
 گومتی نائر 2008–2010
 بینا جین 2011–2013
 وینا کوہلی 2014–2016

 حوالہ جات 

 مصادر 



زمرہ:1927ء میں قائم ہونے تنظیمیں
زمرہ:بھارت میں 1927ء کی تاسیسات
زمرہ:دہلی میں واقع تنظیمیں
زمرہ:بھارت میں قائم خواتین کی تنظیمیں
زمرہ:عورتوں کے اجلاس
زمرہ:تاریخ خواتین میں 1927ء